Diari Oficial de la Generalitat Valenciana


Sumari del DOGV 8940, del 30-10-2020 (2020/8926)

RESOLUCIÓ de 14 d'octubre de 2020, del conseller d'Economia Sostenible, Sectors Productius, Comerç i Treball, per la qual s'autoritza una transferència de crèdit del capítol II, Compra de béns corrents i despeses de funcionament, dels programes 722.20, Política industrial; 731.10, Energia i mines; 443.10, Protecció de les persones consumidores i qualitat de béns i serveis; 761.10, Ordenació i promoció comercial i artesana, i 615.10, Planificació i previsió econòmica, al programa 721.10, Direcció i serveis generals.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8940

Data del DOGV
:   30-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8926


Data del document
:   14-10-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 14 d'octubre de 2020, del conseller d'Economia Sostenible, Sectors Productius, Comerç i Treball, per la qual s'autoritza una transferència de crèdit del capítol II, Compra de béns corrents i despeses de funcionament, dels programes 722.20, Política industrial; 731.10, Energia i mines; 443.10, Protecció de les persones consumidores i qualitat de béns i serveis; 761.10, Ordenació i promoció comercial i artesana, i 615.10, Planificació i previsió econòmica, al programa 721.10, Direcció i serveis generals. [2020/8926]  
  
La Llei 10/2019, de 27 de desembre, de Pressupostos de la Generalitat per a l'exercici 2020, recull una dotació inicial en el capítol 2 Compra de béns corrents i despeses de funcionament de la Sotssecretaria de la Conselleria d'Economia Sostenible, Sectors Productius, Comerç i Treball (programa 721.10) per un import d'1.916.000,00 euros, dotació que va ser minorada a través d'una modificació pressupostària (exp. MP 11.001/20), i va passar, d'aquesta manera, a tindre una dotació final d'1.886.000,00 euros.  
Des de la Secretaria General Administrativa d'aquesta conselleria es planteja la necessitat d'incrementar la dotació del capítol II del programa 721.10 Direcció i Serveis Generals, segons informe de data 29 de setembre de 2020. Es justifica aquesta proposta per la necessitat de fer front a les obligacions contretes amb l'empresa SOLDENE, SA, i amb l'empresa Transformació Agrària, SA (TRAGSA), i la insuficiència de crèdit disponible en aquest programa per a cobrir aquestes despeses.  
Així, el mes de desembre de 2019 va finalitzar el contracte CNMY18/SUBSE/28 adjudicat a l'empresa SOLDENE, SA, consistent en el servei de neteja de l'edifici situat al carrer de Churruca, 29, d'Alacant. El nou contracte començarà a l'octubre del present exercici, per la qual cosa és necessari tramitar un expedient de rescabalament per a fer front a les obligacions contretes amb aquesta empresa des de la finalització de l'anterior contracte i que s'ha quantificat en un import de 65.708,99 euros.  
Igualment, en data 28 de maig de 2020, es va formalitzar mitjançant una resolució del conseller d'Economia Sostenible, Sectors Productius, Comerç i Treball un expedient per encàrrec pel qual s'ordena l'execució amb caràcter d'urgència al medi propi personalitzat TRAGSA, del Servei de Call Center d'atenció i informació a la ciutadania en consultes plantejades sobre matèries competència d'aquesta conselleria i de les seues entitats públiques adscrites i dependents, durant l'estat d'alarma de la Covid-19 per a l'exercici 2020. La prestació d'aquests serveis ascendeix a 360.931,77 euros i aniran amb càrrec al mencionat programa pressupostari 721.10.  
Considerant que no existeix crèdit suficient i oportú en el capítol II del programa 721.10 Direcció i Serveis Generals per a fer front a les obligacions esmentades en els paràgrafs anteriors.  
Vist que existeix crèdit suficient en el capítol II dels programes 722.20 Política Industrial, 731.10 Energia i Mines, 443.10 Protecció de les Persones Consumidores i Qualitat de Béns i Serveis, 761.10 Ordenació i Promoció Comercial i Artesana i 615.10 Planificació i Previsió Econòmica per tractar-se de crèdits en situació de disponibilitat dels quals no hi ha cap compromís pendent i que no estan vinculats a finançament condicionat, d'acord amb allò que disposa l'article 28.2.b del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Vistos l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. 11.010/20, sobre transferència de crèdits des del capítol II de diversos programes pressupostaris de la Secció 11 al capítol II del programa 721.10 Direcció i Serveis Generals, així com l'informe de conformitat de la Intervenció Delegada.  
En virtut del que es preveu en els articles 21 i 25 de la Llei 10/2019, de 27 de desembre, de pressupostos de la Generalitat per a l'exercici 2020, resolc:  
Una transferència de crèdit de capítol II entre diferents programes de la Conselleria d'Economia Sostenible, Sectors Productius, Comerç i Treball, per import de 426.640,76 euros, que suposa:  
  
- Una minoració pels següents imports i en les següents aplicacions pressupostàries:  
14.26.44.839.62.3 26.640,76 euros.  
78.82.65.101.12.2 150.000,00 euros.  
86.52.68.815.99.6 150.000,00 euros.  
40.88.47.784.66.8 60.000,00 euros.  
22.18.33.094.06.3 40.000,00 euros.  
  
- Un increment pel següent import i aplicació pressupostària:  
  
28.24.19.429.68.0 426.640,76 euros  
  
València, 14 d'octubre de 2020.- El conseller d'Economia Sostenible, Sectors Productius, Comerç i Treball (p. d. R 21.03.2018 DOGV 8262), el sotssecretari: Natxo Costa Pina.